b'\n_START_ARTICLE_\nMette Tranborg\n_START_SECTION_\nKlubber\n_START_PARAGRAPH_\nTranborg er venstreh\xc3\xa5ndet og spiller h\xc3\xb8jre back. Blandt hendes styrker er en h\xc3\xb8jde p\xc3\xa5 minimum 192 cm (196 cm if\xc3\xb8lge hendes pas). Hun fik sit gennembrud i SK Aarhus, hvor hun som den f\xc3\xb8rste nogensinde fik dispensation til at spille seniorh\xc3\xa5ndbold i Danmark som 16-\xc3\xa5rig._NEWLINE_Inden s\xc3\xa6sonstarten 2017-18 skiftede hun til Odense H\xc3\xa5ndbold. Her var hun en af de b\xc3\xa6rende spillere p\xc3\xa5 holdet, indtil hun blev korsb\xc3\xa5ndsskadet i februar 2019, hvilket kr\xc3\xa6vede en l\xc3\xa6ngere pause._NEWLINE_Hun blev k\xc3\xa5ret som \xc3\x85rets Kvindelige Talent for s\xc3\xa6sonen 14/15.\n_START_SECTION_\nLandshold\n_START_PARAGRAPH_\nTranborg spillede p\xc3\xa5 U/18-og U/20-ungdomslandsholdene, inden hun fik debut p\xc3\xa5 det danske A-landshold i en EM-kvalifikationskamp mod Ukraine i juni 2014. Hun blev snart fast spiller p\xc3\xa5 holdet og har deltaget i EM 2016 og 2018 samt VM 2017.'